Η αρχή της **μεταπολεμικής πεζογραφίας** τοποθετείται συνήθως στα 1945, χρονιά που τελείωσε ο Β΄ Παγκόσμιος πόλεμος, ο οποίος όμως στην Ελλάδα συνεχίστηκε με διαλείμματα μέχρι το 1949 σε μια σκληρότερη μορφή: εκείνη του εμφύλιου πολέμου. Η δεκαετία 1940-1950, γνωστή ως «σκληρή δεκαετία», σημαδεύτηκε από **τον πόλεμο του '40-'41, την Κατοχή, την Αντίσταση**, γεγονότα που δημιούργησαν βαρύ πολιτικό κλίμα, το οποίο κορυφώθηκε με τον **Εμφύλιο, την ήττα του αριστερού κινήματος το 1949** και τις συνέπειες που ακολούθησαν: ερείπια, φτώχεια, αστυφιλία, κοινωνικές αναστατώσεις.

**Πρώτη Μεταπολεμική Γενιά**.

Οι περισσότεροι από τους ποιητές της γενιάς αυτής, γεννημένοι ανάμεσα στο 1918 και το 1928, στα χρόνια της Κατοχής ήταν φοιτητές και γαλουχήθηκαν με τους στίχους των ποιητών του Μεσοπολέμου και της Γενιάς του Τριάντα (Καβάφη, Σικελιανού, Καρυωτάκη, Άγρα, Παπατσώνη, Σεφέρη, Ρίτσου, Ελύτη, Εμπειρίκου, Βρεττάκου) των ποιητών δηλαδή που έγραψαν τα ποιήματά τους σε ελεύθερο στίχο.

**Θεματολογία:** Τα θέματα που χρησιμοποιήθηκαν στην ποίηση της περιόδου προέρχονταν κυρίως από την εμπειρία του αγώνα, της αντίστασης, της φυλακής και της εξορίας. Οι ποιητές στο έργο τους αναπολούσαν τη χαμένη αγωνιστικότητα και εξέφραζαν το αδιέξοδο μέσα στο οποίο βρέθηκαν εγκλωβισμένοι.

**«Η δική μας γενιά, χτυπημένη από παντού, έμεινε ουσιαστικά στις στήλες του περιθωρίου»,** γράφει ο Μανόλης Αναγνωστάκης.

Κύριοι εκπρόσωποι της Πρώτης Μεταπολεμικής Γενιάς:

* **Κοινωνικής ποίησης**  **: Τάσος Λειβαδίτης** (1921-1988), **Τίτος Πατρίκιος, Μανόλης Αναγνωστάκης.**

**(**παρουσίαση ανελέητης πραγματικότητας με τρόπο λιτό και απερίτεχνο)

* **Υπαρξιακής ή πνευματικής ποίησης: Γιώργος Θέμελης, Μίλτος Σαχτούρης, Ελένη Βακαλό, Τάκης Σινόπουλος** .
* Από την ομάδα των νεοϋπερρεαλιστών ποιητών ξεχωρίζουν ο **Νάνος Βαλαωρίτης**.